MISERABLES-V-WEB	Se retiraue as èssers nueitius que marchen a paupes en çò d’invisible, perdudi sosterranhaments enes venes dera ombra.Totun aquerò, de man en man, sigue perque d’auti respiralhs luenhants manèssen quauqua lum flotant en aquera opaca broma, sigue perque es sòns uelhs s’auien acostumat ara escurina, comencèc a entreveir confusaments, ja era paret qu’anaue sarrat, ja era vòuta que peth sòn dejós passaue.